Strandmann (aadlisuguvõsa)

**Strandmann**, ka **Strandtmann** (vene keeles *Штрандман*) on Riiast pärit aadlisuguvõsa. Tänapäeval elavad suguvõsa liikmed Ameerika Ühendriikides.

## Ajalugu
Suguvõsaliin algab Riias sündinud David Strandmanniga (1630-1693). Tema pojapoeg Gustav Heinrich Strandmann (1704−1778) tõsteti Püha Rooma keisri poolt 8. mail (vkj) 1740 aadliseisusse. Tema kahest pojast põlvnesid suguvõsa vanem ja noorem liin.

## Strandmannid rüütelkonna matriklis
Gustav Heinrich von Strandmann (1704−1778) immatrikuleeriti 1750. aastal Liivimaa rüütelkonna matriklisse. 24. veebruaril (vkj) 1827 võeti Eestimaa rüütelkonna matriklisse Otto Karl Friedrich von Strandmann (1789−1840).

## Suguvõsa liikmeid
*Gustav Ernst von Strandmann (1742−1803), jalaväekindral, polgu- ja diviisikomandör, Siberi kindralkuberner, mõisaomanik
*Otto Magnus von Strandmann (1746−1827), jalaväekindral, polgukomandör, mõisaomanik
*Krahv Johann Gustav Magnus von Strandmann (1784−1842), kolleegiuminõunik, diplomaat, arheoloog, mõisaomanik
*Karl Gustav von Strandmann (1787−1855), ratsaväekindral, polgu-, brigaadi-, diviisi- ja korpusekomandör
*Konstantin Karl Gustav von Strandmann (1829−1915), ratsaväekindral
*Nikolai von Strandmann (1835−1900), kindralleitnant, Tsarskoje Seloo komandant
*Karl Gustav Eduard von Strandmann (1838−1891), kindralmajor, polgu- ja brigaadikomandör
*Friedrich Magnus Arvid von Strandmann (1858−1926), Liivimaa maanõunik, viimane Liivimaa resideeriv maanõunik, Liivimaa konsistooriumi president, mõisaomanik
*Basil von Strandmann (1873−1963), kammerhärra, õuenõunik, diplomaat

## Strandmanni suguvõsa mõisavaldused

*Eestimaa:
**Aa (*Haakhof*) (1787−1807 pandi-, 1807−1841 pärusvaldus), Kiideva (*Kiwidepäh*) (1786−1802, pandivaldus), Lihula (*Schloß Leal*) (1802−1810, pandivaldus), Sipa (*Sippa*) (1802−1810, pandivaldus)
*Grodno kubermang:
**Hornõ (kuni 1936)
*Liivimaa eesti distrikt:
**Laanemetsa (*Lannemetz*) (1858−1862)
*Liivimaa läti distrikt:
**Alamõisa (*Aahof*) (alates 1701, pandi- ja rendivaldus), Cirsti (*Zirsten*) (1766−1791 ja u 1796−1920, fideikomiss aastast 1842), Krapa (*Kroppenhof*) (1728−1809), Lautere (*Lauternsee*) (1904−1920), Litene (*Lettin*) (alates 1701, pandi- ja rendivaldus), Vāckalni (*Teutschenbergen*) (1766−1791 ja u 1796−1920, fideikomiss aastast 1842), Vana-Gulbene (*Alt-Schwanenburg*) (alates 1701, pandi- ja rendivaldus)
*Saaremaa:
**Kärla (*Kergelhof*) (oli 1802, rendivaldus), Maasi (*Masik*) (oli 1802, rendivaldus)

## Viited

## Kirjandus
*EAA, f. 1674, n. 2, s. 191.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 450.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 401 https://personen.digitale-sammlungen.de/baltlex/Blatt_bsb00000601,00410.html?prozent=.
**Genealogisches Handbuch der baltischen Ritterschaften*. Teil: Livland. Bd I. Görlitz: Verlag E. U. Starke, 1929. Lk 192-197 https://personen.digitale-sammlungen.de/baltlex/Blatt_bsb00000558,00201.html?prozent=.
**Genealogisches Handbuch des Adels*. Adelige Häuser B. Bd XXIV. Limburg an der Lahn: C. A. Starke Verlag, 2002. Lk 452-467.
**Genealogisches Handbuch des Adels*. Adelslexikon. Bd XIV. Limburg an der Lahn: C. A. Starke Verlag, 2003. Lk 188.

## Välislingid
*Väljavõte Liivimaa rüütelkonna genealoogilisest käsiraamatust